Olen Annamari Brandão. Tervetuloa Sanaa naisilta -ohjelmaan.
Jaan muutamia ajatuksia identiteetistä ja miten oleellista on tietää, -
keitä olemme Jumalan lapsina.
Ihana kohta, Room. 8:19, kertoo miten koko luomakunta ikävöi ja -
odottaa hartaasti Jumalan lasten ilmestymistä.
Kerran mietin, miksi siinä ei lue, että Jeesuksen ilmestymistä.
Sehän olisi loogista.
Olen ymmärtänyt, että kun Hänen lapsensa tulevat aidosti -
omassa identiteetissään näkyviin, niin Hän tulee näkyviin.
Jumala haluaa vastata luomakunnan ikävöintiin, -
nostaa meidät ymmärrykseen siitä keitä ollaan ja -
mitä on elämä Jumalan lapsena, miltä se näyttää.
Kristus meissä on vastaus kaupungeille, kylille, tälle maalle.
Kristus meissä.
Jumala haluaa paljastaa just sinulle sen, kuka olet Hänen silmissään.
Se on oleellinen asia, sillä meistä kukaan ei voi tehdä sitä, -
mitä ei uskota olevamme.
Identiteetti on jotain, minkä kanssa me koko ajan eletään.
Kun se on linjassa Jumalan totuuden kanssa, elämä toimii paremmin.
On mahdollista ikään kuin jäädä sivuun elämässä.
Tulee kokemus, että katselee kun muut on Jumalan käytössä.
Muille tapahtuu ihmeellisiä asioita.
Tämä voi tapahtua siksi, että sisäisessä maailmassa on uskomus, -
"Ei minulle tapahdu tällaista hyvää".
Tai "Ei tämä ole jotain, mitä mun elämään tulisi. -
Jumala ei halua tehdä minulle tuollaista".
Sisäinen uskomus voi pitää syrjässä kaikesta, -
mitä Jumala haluaisi tehdä sun elämässä.
Jumala haluaa, että jokainen tietää tismalleen -
miksi me eletään ja hengitetään, miksi me ollaan maan päällä.
Se on tärkeä kysymys. Kysyä ensin "Kuka sinä olet Jumala?" -
"Kuka Sinä sanot minun olevan?" "Miksi olen täällä maan päällä?"
Siinä on tärkeimmät elämän ydinkysymykset.
Jossakin vaiheessa elämääni minun oli hankala hyväksyä, -
missä itse olin ja millaisia olosuhteita elämässäni oli.
Mietinkin: "Eikö olisi helpompaa elää jonkun toisen elämää."
Koin, että Jumala kysyi minulta, -
"Mitä jos saisit valita jonkun toisen elämän, mitä tekisit?"
Jos saisin ajatusleikkinä valita kenen tahansa -
noin 7 miljardista ihmisestä, kenen elämää haluaisin elää?
Hetken mietittyäni kuulin Hänen äänensä uudelleen -
ja koin Hänen sanovan "Jos näkisit niin kuin minä näen, -
valitsisit tämän elämän, minkä minä olen sinulle valinnut."
Se muutti ymmärrystäni siitä, minkälaista polkua vaellan -
ja se poisti syyt kadehtia tai -
miettiä olisiko parempi olla muussa tilanteessa.
Niin Jumala sanoo myös sinulle.
Hän haluaa sinun tietävän, että seikkailu, jossa olet mukana, -
kipuineen kaikkineen, on Hänen tiensä.
Hän vetää yhä syvemmälle lähei- syyteensä, tahtoonsa ja se on parasta.
Jos näkisit kuten Hän näkee, valitsisit saman reitin.
Mitä meidän lapsen identiteettiin sisältyy?
Tutkin Joh. 1:12 yhdessä vaiheessa ja siellä kerrotaan, että -
"...kaikille, jotka ottivat hänet vastaan, hän antoi oikeuden..."
Tuo sana on alun perin "auktoriteetin". ...tulla Jumalan lapsiksi...
Aloin selvittämään, mistä muualta löytyy tuo sama sana.
Mitä tarkoittaa, että hän antoi meille auktoriteetin?
Se löytyy Matt. 10:1
"Jeesus kutsui kaksitoista opetuslastaan luokseen ja -
antoi heille vallan - sama sana taas - auktoriteetin... "
Kun Jumala on tehnyt meistä lapsiaan, -
tästä identiteetistä virtaa auktoriteetti.
Se ei ole jotain, mikä meille myöhemmin ojennetaan -
vaan meille on jo identiteettipaketissa annettu valta -
muuttaa maanpäällistä todellisuutta taivaan kaltaisuuteen.
Mitä paremmin näemme itsemme lapsen identiteetin kautta, -
mitä paremmin ymmärrys itsestämme on linjassa Jumalan totuuden kanssa,
sitä enemmän näemme Jumalan toimintaa elämässämme.
Tulen itse taustasta, jossa mun isäni on kuollut itsemurhan kautta, -
kun olin 6-vuotias. Olen pitkälti elänyt isättömänä.
Kokemusta isästä ei ole ollut. Oli mullistavaa, -
kun ymmärsin Jumalan läsnäolossa tämän totuuden, -
että en ole ainoastaan maanpäällisen isäni tytär, -
olen maailman parhaan Isän tytär.
Minulla oli elämässäni tunne aivan kuin takaovi olisi ollut auki -
ja sieltä vetää kylmää ilmaa.
Oli pelkoja ja ahdistuksia, siksi etten tiennyt -
koppaako joku minut, jos kaadun.
Ymmärsin, että minulla on maailman paras, -
rakastava Taivaan Isä selkäni takana. Hän tukee minua ja on turvani.
Hän on ylpeä minusta ja rakastaa minua tällaisena kun olen.
Olen saanut varmuutta astella asioihin, -
mihin en olisi uskaltanut mennä aiemmin.
Tähän varmuuteen Hän haluaa meidät tuoda.
Mieti sitä kotonasi tai missä oletkaan.
"Olen maailman parhaan Isän tytär tai poika".
Raamattu kertoo meille vielä yhden asian identiteetistämme.
Me ollaan kuoltu synnille.
Room. 6:11 sanoo, että meidän pitäisi nähdä itsemme kuolleina.
Käytetään tässä pientä mielikuvitusleikkiä.
Jos kävisi niin, että minä kuolisin.
Yhtäkkiä nainen kopsahtaisi lattialle mattoon ja -
kameramiehet juoksisivat hämmästyneinä "Mitä tapahtuu?"
Ohjaaja soittaa 112 ja joku toteaa, että ei sillä ole pulssia.
Annamari on lähtenyt mutta ruumis on jäljellä.
Jatketaan mielikuvitusleikkiä niin, että Jeesus astelisi studioon.
Hän tulisi fyysisesti näkyväksi ja astuisi ruumiini sisään.
Tää Annamarin näköinen ihminen ponkaisisi ylös.
Ihan samannäköinen, samanlainen ääni -
mutta jotain olisi ratkaisevasti muuttunut.
Silmistä paistaisi ikuinen rakkaus. Itsensä antava agape-rakkaus.
Jokaisesta sanasta tihkuisi auktoriteettia.
Nyt jokainen liike kuvastaisi jotakin taivaallista.
Tästä eteenpäin jokainen henkilö, jota nämä kädet koskettaisi, -
jokainen sairas kokisi Jumalan kuningaskunnan todellisuuden.
Minne menisinkin, toisin taivaan todellisuuden sinne.
Tämä on totta. Tämä on normaalia kristityn elämää.
Jeesus on tullut asumaan meihin. Näistä luukuista katsoo Jeesus ulos.
Paavali käytti siitä tällaista ilmaisua.
Meidän fokus ei ole enää itsessämme.
Se ei ole synnissämme, syntisyydessämme.
Nyt meidän huomio onkin Kristuksessa.
Tämä on hieman vaillinainen kuvaus, koska edelleen minä jään olemaan.
Jumala ei halua poistaa minua persoonana tai toimia ilman minua.
Tämä on hyvä kuvaus siitä, mitä on tapahtunut, -
kun Jeesus on astunut meidän sydämiin.
Meidän tulisi nähdä itsemme synnille kuolleina ja Kristukselle elävinä.
Nyt sairaiden parantaminen on tullut mahdolliseksi.
Se olisi täysin mahdotonta, jos siinä olisi kyse meistä, -
mutta kristityn elämässä kyse ei ole meistä.
Meillä asui nuori brasilialainen tyttö noin vuoden verran.
Hän tuli au pairiksi meidän kotiin.
Hän oli auto-onnettomuudessa nelisen vuotta takaperin -
menettänyt rakkaan veljensä.
Siitä lähtien hän oli joutunut käyttämään psyykelääkitystä, -
nukkuakseen normaalisti ja elämään arkeaan.
Hän oli jo yrittänyt päästä lääkkeistä eroon -
mutta vieroitusoireiden takia hän ei pystynyt lääkemäärää vähentämään.
Meillä oli soluilta kodissa ja siellä rukoiltiin hänen puolestaan.
Kun otin häntä kädestä kiinni - itse en tuntenut siinä mitään -
mutta hän kertoi viikkoja myöhemmin asian ratkettua, -
että siinä hetkessä hänen ylleen oli tullut hyvin voimallinen tuli.
Hän oli kokenut olonsa hyvin kuumaksi.
Hän kertoi menneensä viikon ajan nukkumaan unohtaen lääkkeensä.
Hän aamulla ihmetteli, että oli nukkunut normaalisti siitä huolimatta.
Nyt on mennyt kuukausia. Siitä yhdestä rukouksesta hän toipui niin, -
ettei ole käyttänyt lääkitystä lainkaan. Hän nukkuu täysin normaaleja yöunia.
Hän on ollut todella kosketettu siitä, miten Jeesus vapautti hänet hetkessä.
Joskus toivutaan hetkessä, joskus menee pitempään.
Lääkehoito voi olla Jumalan reitti. Jumala käyttää myös lääkkeitä.
Tässä ei todellakaan ole kyse meistä. Kyse on Jeesuksesta, -
joka toimii meidän keskellä, meidän kanssa ja kautta.
Kun ymmärrämme, keitä olemme Hänen lapsinaan, -
näemme, että taivaat on auki meidän yläpuolella.
Jeesus sanoi itsestään, että Hän on ovi.
Hän on tehnyt meistäkin ovia maanpäälle, että meidän kautta -
taivaan todellisuus voisi tulla ihmisten koettavaksi.
Aivan kuin taivaasta tulisi koko ajan suihku Jumalan todellisuutta.
Kun olen linjassa Isän ymmärryksen kanssa itsestäni ja Hänestä, -
tuo suihku on koko ajan ylläni.
Jos uskon olevani orpo tai etten riitä tai kelpaa Jumalalle, -
voi olla, että koen olevani syrjässä siitä suihkusta.
Tänään voit astua siihen Jumalan lapsen identiteettiin täysillä.
Jeesuksen sydämeensä ottaneille kuuluu kaikki taivaan hyvä -
ja saamme jakaa eteenpäin sitä, mitä Jeesus haluaa tehdä.
Kiitos Herra, että siunaat jokaista katsojaa.
Siunaan sinun sanoillasi jokaista Isän tytärtä ja poikaa.
Sanot "Tämä on rakas tyttäreni/ poikani, johon minä olen mielistynyt".
Pyydän Isä, että painat nuo sanat syvälle sisimpään, -
tuotat vapautta jokaisessa.
Rukoilen, että katsoja löytää paikan, jossa hän tietää olevansa -
rakastettu sinun lapsena.
Kiitos Isä, että poistat orjuuden ja orpouden ajattelustamme.
Palauta meidän syliin, johon meidät on luotu, Sinun rakkauden käsivarsille.
Jeesuksen nimessä, aamen.
Tekstitys: Annukka Eskola